rlitschk/wikidir huggingface dataset:
East Sepik (Tok Pisin: Is Sepik) isch aini vu dr 21 Provinze vu Papua-Neiginea. East Sepik isch gnännt noch em greschte Stom vum Land, em Sepik. D Nochberprovinze vu East Sepik sin Sandaun, Hela , Enga un Madang. Hauptstadt isch Wewak. D Provinz East Sepik isch in sechs Dischtrikt unterdailt. E jede Dischtrikt bstoht us aim oder mehrere „Biet uf lokaler Verwaltigsebeni“, Local Level Government (LLG) Areas, wu in Rural (ländligi) oder Urban (stedtischi) LLG unterschide wäre. Pacific Island Travel: Karawari (East Sepik) Heiner Wesemann: Papua-Neuguinea. Niugini. Steinzeit-Kulturen auf dem Weg ins 20. Jahrhundert. DuMont, Köln 1985, ISBN 3-7701-1322-5 (DuMont-Kultur-Reiseführer in der Reihe DuMont-Dokumente).
Enga (Tok Pisin: Enga) isch aini vu dr 21 Provinze vu Papua-Neiginea. Si isch di weschtligscht vu dr Hochlandprovinze. D Nochberprovinze vu Enga sin East Sepik, Madang, Western Highlands, Southern Highlands un Hela. Hauptstadt isch Wabag. D Provinz Enga isch in vier Dischtrikt unterdailt. E jede Dischtrikt bstoht us aim oder mehrere „Biet uf lokaler Verwaltigsebeni“, Local Level Government (LLG) Areas, wu in Rural (ländligi) oder Urban (stedtischi) LLG unterschide wäre. Heiner Wesemann: Papua-Neuguinea. Niugini. Steinzeit-Kulturen auf dem Weg ins 20. Jahrhundert, Köln 1985. Infosyte uf pacificislandtravel.com
Gulf (Tok Pisin: Gulf Provins) isch aini vu dr 21 Provinze vu Papua-Neiginea. Si lyt an dr rägeryche Sidkischte am Golf vu Papua, wu dr Provinz dr Name gee het. D Nochberprovinze sin Western im Weschte, Southern Highlands, Simbu, Eastern Highlands un Morobe im Norde un Central im Oschte. D Provinz Gulf isch in zwee Dischtrikt unterdailt. E jede Dischtrikt bstoht us aim oder mehrere „Biet uf lokaler Verwaltigsebeni“, Local Level Government (LLG) Areas, wu in Rural (ländligi) oder Urban (stedtischi) LLG unterschide wäre.
Madang (Tok Pisin: Madang) isch aini vu dr 21 Provinze vu Papua-Neiginea. Si lyt an dr Nordkischte vu Neiginea. D Hauptstadt isch di glychnamig Stadt Madang. D Nochberprovinze vu Madang sin East Sepik, Enga, Western Highlands, Jiwaka , Simbu (Chimbu), Eastern Highlands un Morobe. D Provinz Madang isch in sechs Dischtrikt unterdailt. E jede Dischtrikt bstoht us aim oder mehrere „Biet uf lokaler Verwaltigsebeni“, Local Level Government (LLG) Areas, wu in Rural (ländligi) oder Urban (stedtischi) LLG unterschide wäre.
Manus (Tok Pisin: Manus)(Unserdeutsch: Manus) isch aini vu dr 21 Provinze vu Papua-Neiginea. Si umfasst d Hauptinsle Manus (1.554 km²), di andre 17 Admiralitäts-Insle un di chlainere Weschtlige Insle. D Hauptstadt isch Lorengau. D Provinz Madang het ai Dischtrikt. Dischtrikt bstehn us aim oder mehrere „Biet uf lokaler Verwaltigsebeni“, Local Level Government (LLG) Areas, wu in Rural (ländligi) oder Urban (stedtischi) LLG unterschide wäre. D Sproche, wu uf uf dr Insle vu dr Provinz Manus gschwätzt wäre, ghere zue dr Auschtronesische Sproche, un bilde do ne aigeni Untergruppe vu dr Ozeanische Sproche. Noch em Ethnologue wäre die 31 Sproche uf dr Insle gschwätzt (mit em language code, dr Insle, wu si gschwätzt wäre un ere gschetzte Zahl vu Sprächer noch em Zensus vu 2000): Admirality Islands Eastern Manus East: Andra Hus ([anx], Andra Island, Hus Island, 1410), Elu ([elu], Manus, 600), Ere ([twp], Manus, 1400), Kele ([sbc], Manus, Koruniat, 1480), Koro ([kxr], Manus, 820), Kurti ([ktm], Manus, 3500), Leipon ([lek], Ndrilo, Pityli Island, 1320), Leie ([lle], Manus, 3400), Nali ([nss], Manus, 2900), Papitalai ([pat], Los Negros Island, 420), Ponam ([ncc], Ponam Island, 630), Titan ([ttv], Mbuke Islands, Manus, Baluan Island, Rambutyo Island, 5100), Mokoreng-Loniu: Loniu ([los], Los Negros Island, 780),
D Naashörner (Rhinocerotidae) oder au d Rhinozeross bilde e Familie vo de Umbaarhuefer (Perissodactyla), wo hüte no fümf läbigi Arte het. Si si charakterisiert dur e chreftige Körper, churzi Bäi mit drei Zeeche und e groosse Chopf. Uf dr Naase häi alli Verdräter, wo s hüte git, e markanti Bildig, wo us äim oder zwäi Hörner bestoot, wo dr Familie iire Naame gee häi. D Familie isch äini vo de vilfältigste und erfolgriichste in dr Gschicht vo de Süüger und isch wäärend iirer Entwickligsgschicht, wo vor fast 50 Millioone Joor aagfange het, über witi Däil vo Öirasie, Afrika und Nordamerika verbräitet gsi. Iire Niidergang het am Ändi vom Miozeen vor öbbe 6 bis 5 Millioone Joor aagfange, wo sich s Klima gänderet het und drmit d Landschaft. Das het zur Folg gha, ass alli nordamerikanische Naashornarte usgstorbe si und au e Hufe Arte im Räst vo iirem ursprünglige Verbräitigsgebiet. Gege s Ändi vom Pläistozeen het s denn e Faase gee, wo alli nordöirasische Verdräter verschwunde si. Nume Naashornarte, wo hüte im Afrika südlig vo dr Sahara und im süd- bis südöstlige Asie verbräitet si, häi überläbt, si aber däilwiis stark vom Usstärbe bedroot. Commons: Nashörner – Sammlig vo Multimediadateie Nashorn
Dr Jan Vermeer van Delft (dauft am 31. Oktober 1632 z Delft; begraabe am 15. Dezämber 1675 z Delft; zitgenössisch: Joannis ver Meer, Joannis van der Meer) isch äine vo de bekanntiste holländische Mooler vom Barock. Er het in dr Epoche vom Goldige Zitalter vo de Niiderland gschafft, wo s Land e bolitischi, wirtschaftligi und kulturelli Blüetezit erläbt het. Dr Umfang vom Gsamtwärk vom Jan Vermeer isch seer chlii, mä kennt hüte nume 37 Bilder von em, us alte Auktionsufzäichnige si no witeri Ditel überliiferet. Die erste Wärk vom Vermeer si Historiebilder gsi. Er isch aber für sini Schanereszeene bekannt worde, wo e groosse Däil vo sine Arbäite usmache. Die bekanntisten Wärk si d Aasicht vo Delft und S Mäitli mit de Perleoorering. Wäge dr chliine Zaal vo bekannte Bilder het men em im 19. Joorhundert, wo s Inträssi an dr Forschig über e Jan Vermeer und si Wärk gross worden isch, felschligerwiis Bilder vo andere Künstler zuegschriibe. Hüte duet d Forschig dr Umfang vo sim Wärk allgemäin anerkenne. Ernst Günther Grimme: Jan Vermeer van Delft, Köln, DuMont/Schauberg, 1974, ISBN 3-7701-0743-8 Hajo Düchting: Jan Vermeer und seine Zeit, belser Verlag, Stuttgart 2011, ISBN 978-3-7630-2583-1 Nils Büttner: Vermeer, Verlag C.H. Beck,
D Umbaarhuefer oder Umbaarzeecher (Perissodactyla oder Mesaxonia) si en Ornig vo de Süüger (Mammalia). Im Geegesatz zu de Baarhuefer häi si mäistens en ungraadi Zaal vo Zeeche. D Ornig umfasst drei rezänti Familiene, d Ross (Equidae), d Naashörner (Rhinocerotidae) und d Tapir (Tapiridae) mit im ganze öbbe 17 Arte. Dass die drei Familie, wo doch seer underschiidlig usgsee, mitenander verwandt si, het dr Zoolog Richard Owen im 19. Joorhundert gmerkt. Är het au dr Begriff Umbaarhuefer („odd-toed ungulates“) brägt. Die verschidnige Arte vo de Umbaarhuefer gseen seer underschiidlig us, im Bau vo iire Bäi und Zeen häi si aber vili gmäinsaami Merkmol. Im Bau vom Verdauigsdrakt git s groossi Underschiid zwüsche de Umbaarhuefer und de Baarhuefer, wo au mäistens Pflanze frässe: d Umbaarhuefer si – äänlig wie d Naager – Änddarmfermentierer, das häisst, dass d Verdaujig grössdedäils erst im Dickdarm stattfindet. Martin S. Fischer: Mesaxonia (Perissodactyla), Unpaarhufer. In: Wilfried Westheide, Reinhard Rieger (Hrsg.): Spezielle Zoologie. Teil 2: Wirbel- oder Schädeltiere. Spektrum Akademischer Verlag, Heidelberg – Berlin 2004, S. 646–655, ISBN 3-8274-0307-3. Ronald M. Nowak: Walker’s mammals of the world. 6. Auflage. Johns Hopkins University Press, Baltimore, ISBN 0-8018-5789-9. Fehler in Vorlage:Literatur – *** Parameterkonflikt: Unbekannte Parameter: ISBNistFormalFalsch; 'LCCN' redundant, da
Dr Galgechrieg isch en umbluetige Komflikt in de Joor 1531 und 1532 gsi zwüsche de äidgenössische Ständ Basel und Solodurn. Vordergründig isch s bin em um grichtsherrligi Zueständigkäite gange. Im Hindergrund vo dr Usenandersetzig si aber konfessionelli Geegesätz und territoriali Rivalidäte gstande. Basel het vo dr erste Helfti vom 15. Joorhundert aa Gebiet im Sisgau kauft. Wo Solodurn denn au aagfange het, dört Territorie z chaufe, isch s Verheltnis zwüsche de bäide Kantöön immer schlächter worde. Wo s Huus vo de Thierstein-Pfeffige 1519 usgstorbe isch, isch e Strit über s Erb usbroche, wo sich Solodurn und s Fürstbistum Basel 1522 zämme gege Basel häi chönne duuresetze. Solodurn het d Burg Dornegg, wo s scho 1485 kauft gha het, mit Hinderland uf em Sisgauer Gämpeblatoo chönne erwiitere. Dört het s 1502 d Landvogtei Dornegg iigrichdet. Basel het aber scho 1461/1510 d Sisgauer Landgroofschaftsrächt kauft und het dänkt, ass es dr oberst Grichtsherr über wiiti Däil vom Juranordfuess und eso vom Gämpeblatoo sig. D Solodurner und d Basler hai aso Herrschaftsaasprüch im gliiche Gebiet gha. Dr Antagonismus het non e konfessionelli Komponänte gha, wo Basel sich 1529 reformiert het, wäärend Solodurn katholisch bliibe isch. Dr Komflikt isch im Februar 1531 usbroche wägen
De Friedrich (Fritz) Rudolf Staub (* 30. Meerze 1826 z Mänidoorff; † 3. Augschte 1896 z Züri (gnauer: z Fluentere) isch en Schwyyzer Dialäktoloog, Lexikograaf und Bibliotekaar gsyy. Sys grööscht Verdienscht isch d Gründig vom Schwyyzerischen Idiotikon. De Staub isch as Soo vomene Bauele-Fabrikant uf d Wält choo. Er hät a der Universitëët Züri vo 1845 bis 47 es bitzeli Theologyy, aber hauptsächli Filologyy gstudiert und dänn namaal Filologyy a der Universitëët Bonn vo 1847 bis 48. Er isch dänn Leerer woorde, hät vo 1850 bis 58 en internazionaals Chnaabeninschtituut z Mänidoorff gläitet und isch nachane – nach eren Änglandräis – Privaatgleerte z Züri gsyy. Wo di Antiquaarisch Gsellschaft z Züri gfunde hät, me mües nach em Franz Joseph Stalder sym veralteten Idiotikon e nöis, gröössers Schwyyzerischs Idiotikon schryybe, isch de Staub mit Füür und Flame debyy gsy. Er hät en Veräin für d Usegaab ggründet (wo aber glyy drufabe wider ygschlaaffen isch), er hät i de ganze Tüütschschwyyz Koreschpondänte gsuecht und gfunden und isch sälber i de ganze Tüütschschwyz umenandgräist zum Woort samle und Luutigen uufschryybe – sogaar bis zun Süüdwalser im Pumatt, z Gurin, z Saley und z Ager isch er choo –, er hät s Konzäpt vom
En Gütsch isch e chlini Erhebig, en Hügel oder en chlinne Berg und isch de Name vo folgende Örtlichkaite: Gütsch, e ehemoligi Festig vo de Armee oberhalb vo Andermatt (hüt Standort vonere meteorologische Mässstazion und vom höchstglägene Windpark vo Europa - 2'331 m ü.M.) Gütsch, en chline Hügel i de Stadt Lozärn Kottwiler Gütsch (654 m ü.M.) und Zuswiler Gütsch (658 m ü.M.), zwee Hügel bi Kottu i de politische Gmaind Ettiswiu im Amt Willisou Lueg au: Gutsch, en Dütsche Familiename
D Amanda Lear (* 18. Novämber 1939 z Saigon oder Hongkong, uf d Wält choo as A. Tapp) isch e Sängere, Moolere, Moderatorin, Autorin und Schauspiilere. D Lear het vo öbbe 1965 bis zum Aafang vo de 1970er Joor as Fotomodäll und Mannequin gschafft. 1968 isch si as danzends Mannequin in dr dütsche Krimiserii Der Kommissar ufdräte und het no anderi chliini Rolle ghaa in Film und im Färnseä. 1976 het si mit em David Bowie e Beziejig ghaa, und wägen iim het si afo singe. Bis 1983 het si vor allem z Dütschland groosse Erfolg ghaa mit Hits wie Blood and Honey, Queen of Chinatown, Follow Me und 1982 mit Incredibilmente donna, iire erst Hit uf Italiänisch. Starfotograafe wie dr Helmut Newton oder dr Antoine Giacomoni häi sä fotografiert. Für s Männermagazin Playboy het si blutt posiert. 1987 het d Lear s Album Secret Passion veröffentligt, wo au in de USA uusechoo isch. Denn het si dr Romaan L'Immortelle gschriibe. 2002 isch si im Blanca-Li'-Film Le Défi (internationaal Ditel: Dance Challenge) ufdräte. 2005 het si iiri Disco-Hit no äinisch uusegee und het 2008 bi "France 3" und ARTE moderiert. 2009 het si im Theaterstück Panique au Ministère am Théâtre
Under Mördschendäising ( ängl. merchandising, merchandise, vo ängl. merchant – Verchäufer) bzw. Verchaufsförderig, au Absatzförderig, verstoot mä in dr Kommunikazioonsbolitik vom Marketing vo Konsuumgüeter d Brodukzioon, dr Verdriib und d Wärbig für Markenardikel, wo s gliiche Logo oder die gliichi Bootschaft dranspordiere wie e bekannts Markebrodukt, ohni dass si dr gliich Nutze wurde biete. Besundrigs überdräit mä eso e positives ideells Markenimidsch blaanmäässig uf e Hufe Gebruuchsgüeter. Im Geegesatz zu dr äigentlige Verchaufsförderig, wo dr Verchauf vo Brodukt und Läistige understützt, wärde bim Mördschendäising nöiji Wärt gschafft. Bekannti Film mit eme groosse Mördschendäising-Aagebot: Star Wars, Jurassic Park, Star Trek, Harry Potter, Transformers Bekannti Videospiile mit eme groosse Mördschendäising-Aagebot: Pokémon, Final Fantasy Bekannti Comicfiguure mit eme groosse Mördschendäising-Aagebot: Micky Maus, Spider-Man, Batman, Garfield Bekannti Sportler oder Sport-Mannschafte (Sportmarke) mit mit eme groosse Mördschendäising-Aagebot: David Beckham, FC Bayern München, Borussia Dortmund Bekannti Muusiker, bsundrigs in dr Rock- und Metal-Muusig, mit eme groosse Mördschendäising-Aagebot: Michael Jackson, The Rolling Stones, Bob Marley Commons: Merchandising – Sammlig vo Multimediadateie Band Merchandising Grundleegendi Informazioone
Milne Bay (Tok Pisin: Milen Be) isch aini vu dr 21 Provinze vu Papua-Neiginea. Si umfasst dr Sidoschtzipfel vu Neiginea un verschideni Gruppe vu Insle, wie d D’Entrecasteaux-Insle, d Trobriand-Insle, Woodlark un dr Louisiade-Archipel. D Hauptstadt isch Alotau. D Provinz Milne Bay isch in vier Dischtrikt unterdailt. E jede Dischtrikt bstoht us aim oder mehrere „Biet uf lokaler Verwaltigsebeni“, Local Level Government (LLG) Areas, wu in Rural (ländligi) oder Urban (stedtischi) LLG unterschide wäre.
Morobe (Tok Pisin: Morobe) isch aini vu dr 21 Provinze vu Papua-Neiginea. Si lyt im Nordoschte vu Neiginea. D Nochberprovinze sin Madang im Norde, Eastern Highlands im Weschte, un Gulf, Central un Oro im Side. Hauptstadt isch Lae. D Provinz Morobe isch in nyyn Dischtrikt unterdailt. E jede Dischtrikt bstoht us aim oder mehrere „Biet uf lokaler Verwaltigsebeni“, Local Level Government (LLG) Areas, wu in Rural (ländligi) oder Urban (stedtischi) LLG unterschide wäre.
New Ireland (Tok Pisin: Niu Ailan) isch aini vu dr 21 Provinze vu Papua-Neiginea. Si umfasst näbe dr Insle Neiirland no andri Insle un Inselgruppe, wie z. B. Lavongai, d St.-Matthias-Insle, d Tabar-Insle un d Lihir-Inseln. D Hauptstadt isch Kavieng. D Provinz New Ireland isch in zwee Dischtrikt unterdailt. E jede Dischtrikt bstoht us aim oder mehrere „Biet uf lokaler Verwaltigsebeni“, Local Level Government (LLG) Areas, wu in Rural (ländligi) oder Urban (stedtischi) LLG unterschide wäre.
D Albaner in de Schwyz (alb. Shqiptarët në Zvicër) sin e Bevölcherigsgrùppe, wo sproochlig ùn kultuurell zum Volch vo de Albaner ghört oder abstammt ùn in de Schwyz läbt. Mer schätzt d Zaal vo de Persone in de Schwyz mit albanischem Hintergrùnd ùff 150'000 bis 200'000 Mänsche. Demit bilde si nooch de Italiener, Ditsche ùn Portugiese eini vo de grööschte Ussländergrùppe in de Schwyz. Di meischte devo stamme ussem Kosovo, en chlynre Deil au uss Nordmazedonie oder Montenegro, ùn nùmme weenigi uss de Republik Albanie. Albanischsproochigi Arbëresh uss Kalabrie in Süditalie werde in de Schwyz meischt als Italiener waargnoo. Di albanischi Presänz in de Schwyz goot vorallem ùff ehemooligi Saisonniers ùn ihri Aaghörigi zrùgg. Albanischi Saisonniers uss Jugoslawie sin zum erschte Mool in de 1960er Joor, bsùnders aber in de 70er- ùn 80er Joor in d Schwyz cho schaffe. In de spoote 80er- ùn de 90er Joor sin deno au viilmool ihri Familiemitgliider noochzooge. Albanischi Asylsuechendi mache dergäge nùmme en chlyne Aadeil uss, au wenn sich die beide Kategorie mangmool überschnyyde. D albanischstämmigi Bevölcherig isch zum grööschte Deil ùff d Dütschschwyz konzentriert ùn bsùnders ùff d Stedt Züri, Basel, Bärn, Winterthur, St. Galle ùn Luzärn. In de Welschschwyz finde sich
Da Wendel Langenegger (* 20. Oktober 1912 z Kriassara; † 11. Februar 2005 z Aaltstetta; hoametberäachtigt im Oberriet) ischt an Schwiizer Learer, Hoametforscher und Archivar gsi. Da Wendel Langenegger ischt z Kriassara am Rii uufgwachsa. 1929 isch er is Learerseminar uf Roascha ganga. Sini ersta Joor (1933–40) as Primarlearar häat er a da beedna Halbtagsschuala vo Katholisch Gätzibäarg und Kommbäarg oberhalb vu Aaltstetta gschaffat. Vu 1941 bis 1950 häat er däann as Learar a da Schual i sinnara oagna Hoamet z Kriassara gwirkt. Ab 1950 ischt er i da Stadt Aaltstetta dahoam gsi und döt a da Schuala bis 1978 g underichtad. Noch sinnara Pensionierig ischt er bis 1989 als Archivar tätig pleaba. Näabat seam Schaffa als Learar ischt er i verscheadniga Verain und i ehrenamtlicha Funkzioana aktiv gsi. Soa häat er acht Joor (1954–61) as Präsident vu da Stadtmusig Aaltstetta g amtet, vo 1969 bis 1976 ischt er Organist und Chorlaiter z Kriessern gsi und zitawiis as Präsident und a paar Joor as Vizepräsident bim Männerchor Aaltstetta gwirkt. Da Männerchor häat ean im Januar 2004 as Jubilar fö 70 Joor Aktivmitglidschaft geert. Da Wendel Langenegger ischt im Februar 2005 im Aalter vo 92 Joor gstoarba. Am Wendel Langenegger ischt
Oro (Tok Pisin: Oro) isch aini vu dr 21 Provinze vu Papua-Neiginea. Si lyt im Sidoschte vu Neiginea. D Nochberprovinze sin Central im Weschte un Side, Milne Bay im Sidoschte un Morobe im Norde. Hauptstadt isch Popondetta. D Provinz Oro isch in zwee Dischtrikt unterdailt. E jede Dischtrikt bstoht us aim oder mehrere „Biet uf lokaler Verwaltigsebeni“, Local Level Government (LLG) Areas, wu in Rural (ländligi) oder Urban (stedtischi) LLG unterschide wäre.
Sandaun (Tok Pisin fir Sunneuntergang < ängl. sundown), au West-Sepik, isch aini vu dr 21 Provinze vu Papua-Neiginea. Si lyt im Weschte vum Land an dr Gränz zue dr indonesische Provinz Wescht-Papua. Hauptstadt isch Vanimo. D Nochberprovinze vu Sandaun sin Western (Fly), Hela un East Sepik,. D Provinz Sandaun isch in vier Dischtrikt unterdailt. E jede Dischtrikt bstoht us aim oder mehrere „Biet uf lokaler Verwaltigsebeni“, Local Level Government (LLG) Areas, wu in Rural (ländligi) oder Urban (stedtischi) LLG unterschide wäre.
Chimbu, auch Simbu (Tok Pisin Simbu) isch aini vu dr 21 Provinze vu Papua-Neiginea. Si isch di chlaischt vu dr Hochlandprovinze. D Nochberprovinze sin Eastern Highlands im Oschte, Madang im Norde, Jiwaka un Western Highlands im Weschte un Gulf un Southern Highlands im Side. Hauptstadt isch Kundiawa. D Provinz Chimbu isch in sechs Dischtrikt unterdailt. E jede Dischtrikt bstoht us aim oder mehrere „Biet uf lokaler Verwaltigsebeni“, Local Level Government (LLG) Areas, wu in Rural (ländligi) oder Urban (stedtischi) LLG unterschide wäre.
Choppige isch e Gmeind im Kanton Bärn i dr Schwyz. Mit 2080 Iwohner (Stang: 31. Dezämber 2010) ghört Choppige zu de mittugrosse Gmeinde im Kanton Bärn. Choppige isch es Dorf ar Ösch. D Gmeindsflächi bsteit us 61,7 % langwirtschaftlecher Flächi, 23,6 % Waud, 14,2 % Sidligsflächi u 0,6 % süschtigi Flächi. D Nachburgmeinde si die Berner Gemeinden Wiladinge, Höchstette, Auchischtoorf, Ersige, Utzischdorf u Zielebach im Kanton Bärn u Obergerlafinge u Rächerswiu. Choppige isch zum erschte Mal gnennt worde im Jahr 1139 un 1181-82 aus Chopingen. Bis zum 31. Dezämber 2009 het d Gmeind zum Bezirk Buurdlef ghört. Quäuue: Bundesamt für Statistik 2005 Dr Uusländeraateil isch 2010 bi 7,1 % gläge. 81,8 % vo de Ywohner si evangelisch-reformiert, 8,9 % si römisch-katholisch (Stang 2000). Bi de Nationauraatswahle 2011 het s das Ergebnis ggää: BDP 22,4 %, CVP 1,6 %, EVP 3,5 %, FDP 9,0 %. GLP 4,5 %, GP 5,2 %, SP 16,9 %, SVP 31,9 %, Suschtigi 5,0 %. Gmeindspresidäntin vo Choppige isch d Ursula Kilchenmann (Stang 2013). D Arbetslosigkeit isch im Jahr 2011 bi 2,1 % gläge. Uf em Oeschberg isch di Kantonal Gartebauschuel, wo verschidni Usbildigsgäng chönd gmacht wärde. Sit e paar Johr findet im Zweijohresrütmus jewils Endi
Der Spiegel esch äs dütschäs Nachrechtäjournal, wo vom Spiegel-Verlag z`Hamburg oseggää ond wältwit vertrebä werd. Dä Spiegäl het diä höchscht Uflag vo allnä Nachrechtäjournal, no gröser wie diä vom Stern odär Focus. Wegä sim grossä Ifluss uf diä öffäntlichi Mäinigsbildig werd Der Spiegel oft als äs Leitmedium bezeichnäd. In dä dütsche Mediägschecht händ Der Spiegel ond si Gründer Rudolf Augstein än zentrali Rolle gha. Dä Spiegel chunt offiziäll jedä Montag ose, esch abär scho am Sonntag online ab 8 Uhr erhältlech; a dä Fiertigä werd er aber dänn regelmässig uf Samstag vorzogä. Än Usgab am Kiosk choschtäd in dr Schwiz 7,30CHF (01/2012). Mem ämenä wirtschaftlech ond redaktionell äigeständigä Spiegel-Online macht dä Verlag au no än Websitä im Internet. Scho voräm Erstä Wältkrieg esch vom Lion Feuchtwanger z München än Zitschreft unteräm Namä Der Spiegel publitiärt wordä, die esch allerdings ned met äm hütigä Nachrichtäjournal Der Spiegel imenä Zämehang stoht. Di erscht Usgab DER SPIEGEL esch am 4. Januar 1947 in Hannover verchauft wordä. Unter anderäm esch en erschti Uflag scho im November 1946 erschinä, vom Britisch- Amerikanischä Verlag News Magazines. Met dä siebtä Usgab esch dänn da abär doch an dä dütschi Verlag übergäh wordä. Däbi hät dä Rudolf Augstein,
Southern Highlands (Tok Pisin: Sauten Hailans) isch aini vu dr 21 Provinze vu Papua-Neiginea. Si isch mit rund 23,800 km² un 546.265 Yywohner anne 2000 di grescht vu dr Bärgprovinze. D Nochberprovinze vu Southern Highlands sin Hela , Western (Fly), Gulf, Simbu (Chimbu), Jiwaka , Western Highlands un Enga. Hauptstadt isch Mendi. Zum 17. Mai 2012 sin di drei Dischtrikt Komo Magarima, Koroba-Lake Kopiago un Tari-Pori as aigeni Provinz Hela Province us dr Provinz Southern Highlands uusglideret wore. D Provinz Southern Highlands isch in fimf Dischtrikt unterdailt. E jede Dischtrikt bstoht us aim oder mehrere „Biet uf lokaler Verwaltigsebeni“, Local Level Government (LLG) Areas, wu in Rural (ländligi) oder Urban (stedtischi) LLG unterschide wäre.
Käerjeng (dt. Kerschen, frz. Charage) isch aini vu dr 105 Gmaine z Luxeburg. Käerjeng lyt im Weschte vum Land an dr Gränz zue Belgie. Zue Käerjeng ghere d Ortschafte Féngeg (Fingig), Kënzeg (Küntzig/Clemency), Nidderkäerjeng (Niederkerschen/Bascharage), Uewerkäerjeng (Oberkerschen/Hautcharage), Lénger (Linger) un Bommert, derzue die Wyler un Gheft: Am Schack, Nuechtbann, Neidréisch, Schockmillen (au op der Schock gnännt). Käerjeng isch entstande am 1. Jänner 2012 dur d Fusion vu dr friejere Gmaine Nidderkäerjeng un Kënzeg. Nidderkäerjeng ... un Kënzeg ... fusioniere zue Käerjeng. Käerjeng ghert zum Kanton Kapellen im Distrikt Lëtzebuerg. Dr Burgermaischter vu Käerjeng isch dr Michel Wolter (CSV). Scheffe sin dr Josée Anne Siebenaler-Thill (déi Gréng), dr Jeannot Jeanpaul (BIGK) un dr Richard Sturm (CSV). Gwehlt wird iber e Proporzwahl. Käerjeng isch Sitz vu dr Brasserie Nationale, dr greschte luxemburgische Bröuerei. Bröue wäre d Biermarke Bofferding un Battin. Dr luxeburgisch Dialäkt vu Käerjeng ghert zum Moselfränkisch. Chilche Nidderkäerjeng Chilche Uewerkäerjeng Sankt-Maximin-Kapell, Kënzeg (1730) Näbe dr Sankt-Maximin-Kapell z Kënzeg stoht d Wëll Lann, e Winter-Linde, mit rund 500 Johr ain vu dr eltschte Baim z Luxeburg. Im Johr 2000 het si ne Stammumfang vu 6,93 m un e Chronedurmässer vu 23 m ghaa. Noch em Sturm am 25. Juni 2006, wu
Western oder Fly River (Tok Pisin: Westen Provins) isch aini vu dr 21 Provinze vu Papua-Neiginea. Si lyt im Sidweschte vum Land an dr Gränz zue dr indonesische Provinz Papua. D Nochberprovinze vu Western sin Sandaun, Hela un Southern Highlands, Gulf. Hauptstadt isch Daru. D Provinz Western isch in drei Dischtrikt unterdailt. E jede Dischtrikt bstoht us aim oder mehrere „Biet uf lokaler Verwaltigsebeni“, Local Level Government (LLG) Areas, wu in Rural (ländligi) oder Urban (stedtischi) LLG unterschide wäre. Commons: Western Province – Sammlig vo Multimediadateie